... છે કે જિગ્નેશ દલિત અને ડાબેરી વિચારધારા વચ્ચે ફરે છે. તેથી કનૈયા કુમાર સાથે જોડાયા છે. જોકે, તેમણે કહ્યું કે ઉત્તર ગુજરાતની બેઠકો પર પ્રચાર કરીશ. જોઈએ કે ક્યારે આવે છે."

વરિષ્ઠ પત્રકાર અજય ઉમટ જણાવે છે કે જિગ્નેશ મેવાણી કૉંગ્રેસમાં જોડાય તે શરતે તેમને કચ્છની બેઠક ઑફર કરાઈ હતી. જિગ્નેશ કૉંગ્રેસ સાથે દોસ્તી પણ જાળવી રાખવા માગે છે, સાથે જ પોતાની અલગ ઓળખ પણ બનાવી રાખવા માગે છે. 

અજય ઉમટ જણાવે છે, "જિગ્નેશ મોટા દલિત નેતા બનવા માગે છે અને પોતાને લાંબી રેસનો ઘોડો માને છે. તેઓ જાણે છે કે હાલ ગુજરાતમા... બાકીનો લેખ લખો:
ાસ થયો કે કોળી, ઠાકોર અને આહીર સમાજ તેમનાથી નારાજ છે. તેથી આ ત્રણ સમાજને પોતાના મતમાં સામેલ કરવા માટે આ તોડ-જોડ કરી. તેમાં કૉંગ્રેસ પોતાનું ઘર બચાવવામાં નિષ્ફળ રહી."

કૉંગ્રેસને કેટલું નુકસાન થશે

અલ્પેશના જવાથી કૉંગ્રેસને કેટલું નુકસાન થશે, આ અંગે વરિષ્ઠ પત્રકાર રાજીવ શાહ કહે છે, "અલ્પેશ અપક્ષોનું સમર્થન કરવાની વાત કરે છે તેથી જાહેર છે કે તે કૉંગ્રેસના મત તોડશે. તેનાથી ઉત્તર ગુજરાતમાં થોડું નુકસાન તો થશે જ. એવું ચોક્કસ ન કહી શકાય કે કેટલું નુકસાન થશે."

શાહ કહે છે, "અલ્પેશ ઠાકોરની ઠાકોરસેના પણ વિભાજિત થઈ ચૂકી છે. કૉંગ્રેસના નેતાઓનો દાવો છે કે અમારા હાથમાં 60 ટકા છે અને 40 ટકા ઠાકોર સમાજ સાથે છે. પરંતુ 50-50 ટકાનું વિભાજન થઈ ગયું છે એવું તો કહી જ શકાય."

જ્યારે વરિષ્ઠ પત્રકાર અજય ઉમટ કહે છે, "એવું લાગે છે કે ભાજપે અલ્પેશને ચોકીદારની ભૂમિકા આપી દીધી છે કે ક્યાંક ઠાકોર મત કૉંગ્રેસમાં ન ચાલ્યા જાય."

તેઓ કહે છે, "ત્રણ યુવા નેતાઓથી ભાજપને તકલીફ થાય એવું હતું. કદાચ એટલે જ ભાજપે અલ્પેશને રાજીનામું આપવા સમજાવ્યા છે. ભાજપે અલ્પેશ પર ગુજરાતમાં અન્ય રાજ્યના લોકોનો વિરોધ કરવાનો આક્ષેપ કર્યો હતો અને અલ્પેશને કૉંગ્રેસે બિહારના પ્રભારી બનાવ્યા ત્યારે પણ તેનો વિરોધ કર્યો હતો."

"તેથી તેમને સામેલ કરવાનો નિર્ણય ઊલટો પડી શકે છે. તેમને ચોકીદારની ભૂમિકા આપવામાં આવી કે ઠાકોર સમાજના મત કૉંગ્રસને ન મળે. ઠાકોરસેનાના અપક્ષ ઉમેદવારો મેદાનમાં છે. જેથી કૉંગ્રસના મત તોડી શકે અને ભાજપને ફાયદો થશે."

જ્યારે રાજીવ શાહ કહે છે, "અલ્પેશ મહત્ત્વાકાંક્ષી તો છે જ, તેમનો ઝોક એક ચોક્કસ પક્ષ તરફ ક્યારેય રહ્યો નથી. તેઓ કૉંગ્રેસમાં આવ્યા તે વાત સાચી પણ તેઓ ઇચ્છતા હતા કે તેમનું મહત્ત્વ જળવાઈ રહે."

"તેઓ અંગત રીતે પણ એ જ કારણ આપે છે કે જરૂરી નથી કે હું કૉંગ્રેસમાં રહું અને આવું જ ચાલતું રહે તો છોડી દઉં. તેઓ મુખ્ય મંત્રી વિજય રૂપાણીને પણ મળ્યા. હવે તેઓ કહે છે કે હું ભાજપમાં નહીં જોડાઉં. તો જોવાનું એ જ છે કે હવે આગળ શું થાય છે."

આપને આ પણ વાંચવું ગમશે 

તમે અમને ફેસબુક, ઇન્સ્ટાગ્રામ, યુટ્યૂબ અને ટ્વિટર પર ફોલો કરી શકો છો